《春夜曲》
明代·夏寅

宝鸭烟消几缕香，月移花影过长廊。
春情一种无聊赖，自起烧灯照海棠。

作者简介：松江府华亭人，字正夫，一字时正，号止庵。正统十三年进士。除南京吏部主事，历郎中。成化初迁江西按察副使，官至山东右布政使。清直无党援，曾谓君子有三惜：此生不学，一可惜。此日闲过，二可惜。此身一败，三可惜。弘治初致仕。